जब आपको कोई लेखक नहीं मानता तब लिखना बड़ी चुनौती : मधु आचार्य
भास्कर संवाददाता | श्रीगंगानगर
साहित्यकी दौड़ में लिखना सबसे बड़ी चुनौती होती है, विशेषकर तब जब आपको कोई लेखक मानता हो। यह बात रविवार को राष्ट्रीय कला मंदिर के चौधरी रामजस कला सदन में बीकानेर से आए वरिष्ठ साहित्यकार मधु आचार्य ने कही। दो दिवसीय साहित्य उत्सव के दूसरे दिन हुए लेखक से मिलिए कार्यक्रम में वे अपने अनुभव साझा कर रहे थे। कार्यक्रम की शुरुआत मां सरस्वती की प्रतिमा पर माल्यार्पण दीप प्रज्जवलित करके हुई। इसके बाद साहित्यकार मधु आचार्य ने अपने अनुभव बताए। उन्होंने बताया कि वे कभी तयबद्ध होकर नहीं लिखते हैं। सिर्फ वही लिखते हैं, जो उनका मन कहता है। सबसे पहले उन्होंने नाटक से लिखना शुरू किया और पहली कृति 1990 में आई। इसके बाद वे पत्रकारिता से जुड़ गए। उन्होंने कहा कि जो पढ़ता है वही एक अच्छा लेखक हो सकता है, इसलिए लिखने वाले लोग पढ़ने की आदत जरूर डालें। मधु ने बताया कि उनकी लाइब्रेरी में 25000 से ज्यादा पुस्तकें हैं और वे समय-समय पर उनका अध्ययन करते हैं। इसके बाद उन्होंने अपनी “सुन पगली’ कहानी सुनाकर सभी को मंत्रमुग्ध कर दिया।
श्रीगंगानगर। कार्यक्रम में संबोधित करती कथाकार नीलप्रभा भारद्वाज।
hin_Deva san_Deva hin_Deva awa_Deva